Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: Az Országos Választási Bizottság a választási eljárásról szóló 1997. évi C. törvény (a továbbiakban: Ve.) 105/A. §-a
Paragraph Index: 365

c) ha a jelölõ szervezet csak egy országgyûlési egyéni választókerületben, illetõleg csak egy településen kíván jelöltet állítani, az országgyûlési egyéni választókerületi választási bizottságnál, illetõleg a helyi választási bizottságnál.” A Ve. 55. § (2) bekezdése szerint „Az illetékes választási bizottság minden, a törvényes feltételeknek megfelelõ jelölõ szervezetet, jelöltet, illetõleg listát – a bejelentését követõ 2 napon belül – nyilvántartásba vesz.” Az 56. § alapján „(1) A választási bizottság visszautasítja a jelölõ szervezet nyilvántartásba vételét, ha a jelölõ szervezet a törvényes feltételeknek nem felel meg. (2) A választási bizottság visszautasítja a jelölt nyilvántartásba vételét, ha a jelölés a törvényes feltételeknek nem felel meg, vagy a jelölt a törvényben elõírt nyilatkozatait nem tette meg. (3) A választási bizottság visszautasítja a lista nyilvántartásba vételét, ha a jelölés a törvényes feltételeknek nem felel meg.” A Ve. 105/A. § (4) bekezdése, 115/I. § (8) bekezdése és 115/P. § (5) bekezdése rendelkezik az Országos Választási Bizottság hatáskörérõl a helyi önkormányzati képviselõk és polgármesterek, a települési, a megyei és az országos kisebbségi önkormányzati képviselõk választásán. Ezek a rendelkezések nem nevesítik, hogy az Országos Választási Bizottság dönt a több megye, illetõleg a fõváros és valamely megye területén is jelöltet vagy listát állítani kívánó jelölõ szervezetek nyilvántartásba vételérõl. Ezzel ellentétben az országgyûlési választásokra és az Európai Parlament tagjainak választására vonatkozó hatásköri szabályok [Ve. 90/A. § (4) bekezdés b) pont, 99/K. § (5) bekezdés b) pont] nevesítik az Országos Választási Bizottság e hatáskörét. Az Országos Választási Bizottság álláspontja szerint a testület a Ve. különös rendelkezéseiben felsorolt hatásköri jegyzékben meghatározottak mellett minden olyan egyéb tevékenységet köteles ellátni, melyet a jogszabályok meghatároznak részére. Ilyen tevékenység a több megye, illetõleg a fõváros és valamely megye területén is jelöltet vagy listát állítani kívánó jelölõ szervezetek nyilvántartásba vétele, mert a Ve. 55. §-ban foglalt „illetékes választási bizottság” alatt – a bejelentés helye és a Ve. összefüggéseibõl következõen, eltérõ rendelkezés hiányában – az Országos Választási Bizottságot kell érteni. Dr. Szigeti Péter s. k., az Országos Választási Bizottság elnöke”

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes